เรื่องร้องเรียน: มีการไซเบอร์บลูลี่ ในกลุ่มนักเรียนตัดขนสุนัขที่ ศูนย์ฝึกอาชีพ กทม หลวงพ่อทวีศักดิ์
การดำเนินการของเจ้าหน้าที่: สำนักพัฒนาสังคม โดยโรงเรียนฝึกอาชีพกรุงเทพมหานคร (หลวงพ่อทวีศักดิ์ ชุตินฺธโร อุปถัมภ์) ได้สอบถามผู้สอน และกลุ่มผู้เรียนที่เรียนร่วมกับผู้ร้องฯ ทราบว่า โดยปกติแล้วครูผู้สอนจะมีการนําข้อคิดเห็นจากผู้ใช้บริการ มาเรียนรู้ร่วมกันเพื่อนํามาปรับปรุงการให้บริการ ไม่ได้มีเจตนาจะกลั่นแกล้งผู้เรียนแต่อย่างใด  	อย่างไรก็ดีคณะผู้บริหาร สถานศึกษาได้พูดคุยทำความเข้าใจกับครูผู้สอน ให้นําข้อคิดเห็นดังกล่าวไปปรับปรุงกิจกรรมการเรียนการสอน ให้มีประสิทธิภาพยิ่งขึ้น เพื่อไม่ให้เกิดเหตุการณ์เช่นนี้อีก
ความเห็นของผู้แจ้ง: เหตุการณ์ในห้องเรียนไม่เหมือนเดิมอย่างเห็นได้ชัด ผู้สอนนำแฟนมาด้วยช่วยสอน วางอำนาจเหนือนักเรียนที่มาเรียน เค้ามีหน้าที่ถ่ายรูปบรรยากาศในห้องเรียน หลังๆ ตั้งใจไม่ถ่ายรูปข้าพเจ้าซึ่งก็ไม่เป็นไร แต่เห็นได้ชัดว่าเดินไปสอนคนอื่นแต่ไม่สอนข้าพเจ้า ทำให้ข้าพเจ้าไม่อยากไปเรียนอีก ทั้งๆที่ลงทุนซื้ออุปกรณ์ไปหลายพันแล้ว
พื้นที่: แขวงหนองแขม เขตหนองแขม กรุงเทพมหานคร